शहर में गुरुवार दोपहर बाद शुरू हुई बारिश का दौर शुक्रवार दोपहर तक जारी रहा। इस दौरान बादलों ने लगातार गुरुवार को पूरी रात व शुक्रवार दोपहर तक रुक-रुक कर पानी बरसाया। बरसात से सड़कों पर पानी ही पानी हो गया। ग्रामीण क्षेत्रों में अच्छी बारिश होने से कई गांवों के प्रमुख रास्तों पर पानी भर गया। करीब 14 घंटे तक रुक-रुककर बारिश होने से शहर की सड़कें जलमग्न हो गई। जिससे लोगों को दिक्कतें हुई। शहर के नेहरू पार्क चौराहा, बस स्टैंड, नागौरी गेट, गोपाल गौशाला, सुभाष सर्किल, अजमेर रोड, फतेहपुरी गेट सहित अनेक स्थानों की सड़कों पर पानी भरने से वाहन चालकों को खासी दिक्कतें हुई। बारिश के बाद शहर का मौसम खुशगवार हो गया और लोगों को गर्मी व उमस से राहत मिली।